พิชาภา ลิมศนุกาญจน์

นิโคลีน พิชาภา ลิมศนุกาญจน์ หรือ นิโคลีน ลิมศนุกาญจน์ หรือ นิโคลีน พิชาภา บุญชู ชื่อเล่น นิโคล, นิโคลีน เป็นชาวไทยเชื้อสายไทย-จีน-อเมริกัน สัญชาติอเมริกัน นางงามผู้ครองตำแหน่งมิสไทยแลนด์เวิลด์ 2561 และตำแหน่ง Continental Queen Asia (ราชินีแห่งทวีปเอเชีย) คนที่ 3 ของประเทศไทย และเป็นรองมิสเวิลด์ คนแรกจากประเทศไทย

ประวัติ
นิโคลีน พิชาภา ลิมศนุกาญจน์ เกิดในลองบีช รัฐแคลิฟอร์เนีย สหรัฐอเมริกา ปัจจุบัน สำเร็จการศึกษาระดับปริญญาตรี สาขาวิชาธุรกิจระหว่างประเทศ คณะบริหารธุรกิจ มหาวิทยาลัยหอการค้าไทย (ภาคอินเตอร์)

การประกวด

มิสไทยนิวเยียร์ยูเอสเอ 2014 
โคลีน พิชาภา ลิมศนุกาญจน์ ได้เข้าร่วมประกวดมิสไทยนิวเยียร์ยูเอสเอ 2014 และเธอสามารถคว้าตำแหน่งมิสไทยนิวเยียร์ยูเอสเอ 2014 พร้อมด้วยรางวัล ชุดกีฬายอดเยี่ยม, ชุดไทยยอดเยี่ยม

มิสทีนเอเชียยูเอสเอ 2015 
นิโคลีน พิชาภา ลิมศนุกาญจน์ ได้เข้าร่วมประกวดมิสทีนเอเชียยูเอสเอ 2015 และเธอสามารถคว้าตำแหน่งมิสทีนเอเชียยูเอสเอ 2015 พร้อมด้วยรางวัล บุคลิกภาพยอดเยี่ยม, ชุดประจำชาติยอดเยี่ยม

มิสยูนิเวิร์สไทยแลนด์ 2561 
นิโคลีน พิชาภา ลิมศนุกาญจน์ ได้เข้าร่วมประกวดมิสยูนิเวิร์สไทยแลนด์ 2561 โดยได้หมายเลขประจำตัว คือ หมายเลข 1 โดยนิโคลีนสามารถเข้ารอบ 10 คนสุดท้ายได้ พร้อมด้วยรางวัล People's Choice Award โดยผู้ชนะในปีนั้นคือโศภิดา กาญจนรินทร์ ณ รอยัลพารากอนฮอลล์ สยามพารากอน

มิสไทยแลนด์เวิลด์ 2561 
หลังจากการประกวดมิสยูนิเวิร์สไทยแลนด์ได้จบลงระยะหนึ่ง นิโคลีนก็ได้สมัครเข้าประกวดมิสไทยแลนด์เวิลด์ต่อ โดยได้หมายเลขประจำตัว คือ หมายเลข 7 ในช่วงการประกวดนิโคลีนถูกจัดอยู่ในกลุ่มตัวเก็งในประกวดมาโดยตลอด และเธอสามารถคว้าตำแหน่งมิสไทยแลนด์เวิลด์ 2561มาครองได้สำเร็จ พร้อมด้วยรางวัลพิเศษดังต่อไปนี้
 นางงามจิตอาสา (Beauty With A Purpose)
 ชุดไทยยอดเยี่ยม
 ขวัญใจหัวหิน (รางวัลสปอนเซอร์)
 เบสท์ พอทเทรต
 5 คนสุดท้าย - ความสามารถพิเศษ (Talent)
 6 คนสุดท้าย - นางงาม-นางแบบ (Top Model)
 10 คนสุดท้าย - พีเพิลชอยส์ (People's Choice)
 17 คนสุดท้าย - ทักษะด้านกีฬา (Sport)

มิสเวิลด์ 2018 
นิโคลีนเป็นตัวแทนของประเทศไทยไปประกวดมิสเวิลด์ 2018ที่ประเทศจีน และสามารถคว้าตำแหน่งรองชนะเลิศ และราชินีแห่งทวีปเอเชีย (Continental Queen of Asia). การประกวดครั้งนี้ถือว่าเป็นการสร้างประวัติศาสตร์กับเวทีมิสเวิลด์ของนางงามชาวไทย โดยนิโคลีนเป็นตัวแทนจากประเทศไทยคนแรกที่สามารถคว้าตำแหน่งรองชนะเลิศ ซึ่งถือว่าเป็นลำดับที่ดีที่สุดของประเทศไทยในเวทีมิสเวิลด์ตั้งแต่เริ่มส่งตัวแทนประกวดในปี พ.ศ 2511 

ในระหว่างการประกวด นิโคลีนสามารถคว้ารางวัลพิเศษดังต่อไปนี้

ได้รับคะแนนโหวตสูงสุด (Miss Global Vote) จากผู้เข้าประกวด 118 ประเทศทั่วโลก
ชนะเลิศในกลุ่มที่ 15 และเข้ารอบ 20 คนสุดท้าย - เฮด-ทู-เฮด ชาลเลนจ์ (Head to Head Challenge) ในรอบที่ 2 
 ติด 1 ใน 10 คนสุดท้าย - เฮด-ทู-เฮด ชาลเลนจ์ (Head to Head Challenge) และได้ผ่านเข้ารอบ 30 คนสุดท้ายในมิสเวิลด์ 2018
 5 คนสุดท้าย - ชุดดีไซเนอร์ยอดเยี่ยม (Designer Award)
 10 คนสุดท้าย – มิสมัลติมีเดีย (Multimedia)
 18 คนสุดท้าย - ความสามารถพิเศษ (Talent)
 32 คนสุดท้าย - นางงาม-นางแบบ (Top Model)

ในปีนี้ผู้ที่ได้รับตำแหน่งมิสเวิลด์ 2018 คือ วาเนสซา ปอนเซ จากประเทศเม็กซิโก

มิสยูนิเวิร์สไทยแลนด์ 2565 
นิโคลีน พิชาภา ลิมศนุกาญจน์ ได้เข้าร่วมประกวดมิสยูนิเวิร์สไทยแลนด์ 2565 โดยผ่านเข้ารอบ 30 คนสุดท้าย พร้อมได้รับโกลเดนเทียราจากคณะกรรมการ โดยนิโคลีนเลือกเข้าทีมของอแมนด้า ออบดัม  สามารถคว้าตำแหน่งรองอันดับ 1  สุดท้ายในภายหลังกองประกวดได้ประกาศถอดถอนตำแหน่ง เนื่องจากไม่สามารถปฏิบัติหน้าที่ ตามระเบียบขององค์กรได้

ผลงานเพลง

เพลงประกอบโฆษณา 
 เลือกตั้ง ปี 62 ร่วมกับ ธชย ประทุมวรรณ, ปราง ปรางทิพย์, บัวขาว บัญชาเมฆ, ปนัดดา วงศ์ผู้ดี

อ้างอิง

แหล่งข้อมูลอื่น   
 Miss Thailand World website
 

บุคคลจากกรุงเทพมหานคร‎‎
มิสไทยแลนด์เวิลด์‎‎
ชาวไทยเชื้อสายจีน
ชาวไทยเชื้อสายอเมริกัน
ชาวอเมริกันเชื้อสายไทย
ชาวอเมริกันเชื้อสายจีน
บุคคลจากคณะบริหารธุรกิจ มหาวิทยาลัยหอการค้าไทย
นางงาม
นางงามไทย